CELEX: 32013R0385
Language: bg
Date: 2013-04-22 00:00:00
Title: Регламент за изпълнение (ЕС) № 385/2013 на Комисията от 22 април 2013 година относно класирането на някои стоки в Комбинираната номенклатура

27.4.2013   
            
            
               BG
            
            
               Официален вестник на Европейския съюз
            
            
               L 117/10
            
         РЕГЛАМЕНТ ЗА ИЗПЪЛНЕНИЕ (ЕС) № 385/2013 НА КОМИСИЯТА
   от 22 април 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 април 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, съставен от 25 кърпички от нетъкан текстил с размер на всяка кърпичка около 15 cm × 20 cm, представени в полиетиленова торбичка за продажба на дребно.
                  Наред с други съставки кърпичките са импрегнирани с вода, соево масло, масло от сладък бадем (Prunus dulcis), цетилов алкохол, гума ксантан, парфюм, цитронелол, гераниол, глицерин, тетранатриев етилендиаминтетраацетат и динатриев кокоамфодиацетат.
                  Според предоставената информация продуктът се използва за отстраняване на грим, тонизиране и почистване на нормална кожа и кожа от смесен тип.
               
               
                  3304 99 00
               
               
                  Класирането се определя от общо правило 1, общо правило 3, буква б) и общо правило 6 за тълкуване на Комбинираната номенклатура, забележка 2 към раздел VI, забележка 4 към глава 33 и описанието на кодове по КН 3304 и 3304 99 00.
                  Повърхностно активното вещество (динатриев кокоамфодиацетат), съдържащо се в продукта, не придава на продукта основния му характер, тъй като изпълнява само функцията на емулгатор. Следователно класиране в позиция 3401 е изключено (вж. също обяснителните бележки към Хармонизираната система за позиция 3401, изключение в).
                  Бележка 4 към глава 33 не може да се приложи, тъй като по същество това е продукт за поддържане на кожата. Следователно класирането в позиция 3307 също се изключва.
                  Тъй като продуктът се използва за отстраняване на грим, тонизиране и почистване на кожата, продуктът е препарат за поддържане на кожата (вж. също обяснителните бележки към Хармонизираната система за позиция 3304).
                  Следователно продуктът трябва да бъде класиран в позиция 3304 като препарат за поддържане на кожата.